Victoria Acozah nih Victoria um innchungkhar pawl tualleng sianginn kawlnak bawmh dingah hmelchunhnak thar a ngei. Cucu Kinder Tick tiah auh a si.

Tualleng sianginn asilole ngakchia zohkhenhnak a tuahmi inn lei na rat tikah hi hmelchunhnak cu na hmuh lai. An website cung zongah hi hmelchunhnak cu na hmuh khawh fawn men lai.

Hi tualleng sianginn pawl cu ngakchia fimcawnnak caah an biapi tuk.

Kinder Tick cu hi bantuk hi a lo.



Tick ti a sullam cu riantuan piaknak pawl cu Victoria Acozah nih tangka a bawmhmi an si tinak a si.

Nan fale cu lentecelhnak hmangin a thiambakmi cachimtu pawl sinin an cawng hna lai.

Tahchunhnak ah, holh, nambar le pungsan pawl kong an cawng hna lai. Hawikomh ning, thil ihrawm ning le biangaih ning an cawng hna lai. Sianginn kai dingah timhcia in umter dingah midang pawl zongah thiamnak an pek hna lai.

2022 thawk in, Victoria um ngakchia pawl nih sianginn an kai hlan ah tualleng sianginn kum hnih an kai kho lai.

Tualleng sianginn kainak prokarem cu ngakchia zohkhenhnak phunkhat a si kho. A dang tein tuahmi prokarem zong a si kho fawn.

Na umnak ah Kinder Tick timi hmelchunhnak kawl. Theihngalhnak tamdeuh na herh ahcun tualleng sianginn ah cachimtu pawl chimchawn hna.